Keywords

Subject of the case

Resolutiivosa



Keywords

Euroopa Liidu omavahendid – Tollikäitlusviisid – Vabasse ringlusse lubamine – Banaane käsitlevad erisätted (nõukogu määrus nr 2913/92, artiklid 13, 68 ja 71; komisjoni määrus nr 2454/93, artikkel 290 a) (vt punktid 47–54)

2. Euroopa Liidu omavahendid – Liikmesriikide poolt kindlaksmääramine ja kasutatavaks tegemine – Selliste tollideklaratsioonide süstemaatiline ja ilma kontrollimiseta aktsepteerimine, milles märgitakse imporditud värskete banaanide standardmass, mis on seega fiktiivne (nõukogu määrused nr 1552/89, artiklid 2, 6 ja 9–11, nr 2913/92, artiklid 13, 68 ja 71 ning nr 1150/2000, artiklid 2, 6 ja 9–11; komisjoni määrus nr 2454/93, artikkel 290 a) (vt punktid 55 ja 71)

3. Euroopa Liidu omavahendid – Liikmesriikide poolt kindlaksmääramine ja kasutatavaks tegemine – Ülekanne komisjoni kontole – Hilinenud ülekanne (nõukogu määrused nr 1552/89, artiklid 2, 9, 11 ja 17 ning nr 1150/2000, artiklid 2, 9, 11 ja 17) (vt punktid 57–66)

Subject of the case

Ese

Liikmesriigi kohustuste rikkumine – Nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307)) artikli 68 ja järgmiste artiklite rikkumine; komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3)) artikli 290 a ning selle lisa 38 B rikkumine; nõukogu 29. mai 1989. aasta määruse (EMÜ, Euratom) nr 1552/89 (millega rakendatakse ühenduse omavahendite süsteemi käsitlev otsus 88/376/EMÜ, Euratom (EÜT L 155, lk 1)) artiklite 2, 6, 9, 10 ja 11 rikkumine; nõukogu 22. mai 2000. aasta määruse (EÜ, Euratom) nr 1150/2000 (millega rakendatakse ühenduse omavahendite süsteemi käsitlev otsus 94/728/EÜ, Euratom (EÜT L 130, lk 1; ELT eriväljaanne 01/03, lk 169)) artiklite 2, 6, 9, 10 ja 11 rikkumine – Värskete banaanide vabasse ringlusse lubamine – Deklareeritud mass ei vasta tegelikule massile – Omavahendid – Tulude kaotus.

Resolutiivosa

Resolutsioon

1. Kuna tolliasutused on aastatel 1998–2002 süstemaatiliselt aktsepteerinud tollideklaratsioone värskete banaanide vabasse ringlusse laskmise kohta, kuigi need tolliasutused teadsid või pidid mõistlikult teadma, et banaanide deklareeritud mass ei vastanud nende tegelikule massile, ja kuna Portugali ametiasutused on keeldunud kättesaadavaks tegemast omavahendeid, mis vastavad kulude kaotusele ja intressidele, siis on Portugali Vabariik rikkunud kohustusi, mis tulenevad nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artiklitest 13, 68 ja 71, koostoimes komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (muudetud komisjoni 20. jaanuari 1997. aasta määrusega (EÜ) nr 89/97) artikliga 290 a; samuti kohustusi, mis tulenevad nõukogu 29. mai 1989. aasta määruse (EMÜ, Euratom) nr 1552/89 (millega rakendatakse ühenduse omavahendite süsteemi käsitlev otsus 88/376/EMÜ, Euratom) (muudetud nõukogu 8. juuli 1996. aasta määrusega (EÜ, Euratom) nr 1355/96) artiklitest 2, 6 ja 9–11 ning nõukogu 22. mai 2000. aasta määruse (EÜ, Euratom) nr 1150/2000 (millega rakendatakse ühenduse omavahendite süsteemi käsitlev otsus 94/728/EÜ, Euratom) samadest artiklitest.

2. Jätta hagi ülejäänud osas rahuldamata.

3. Euroopa Komisjon ja Portugali Vabariik kannavad ise oma kohtukulud.